2018 m. balandžio 24 d. Bendrojo Teismo (antroji kolegija) sprendimas

VSM / EUIPO (WE KNOW ABRASIVES)

(Byla T‑297/17)

„Europos Sąjungos prekių ženklas – Žodinio Europos Sąjungos prekių ženklo WE KNOW ABRASIVES paraiška – Prekių ženklas, kurį sudaro reklaminis šūkis – Apeliacinės tarybos jurisdikcija, kai apeliacija susijusi tik su dalimi paslaugų, dėl kurių pateikta paraiška įregistruoti – Reglamento Nr. 207/2009 64 straipsnio 1 dalis (dabar – Reglamento (ES) 2017/1001 71 straipsnio 1 dalis) – Absoliutus atmetimo pagrindas – Skiriamojo pobūdžio nebuvimas – Reglamento Nr. 207/2009 7 straipsnio 1 dalies c punktas (dabar – Reglamento (ES) 2017/1001 7 straipsnio 1 dalies c punktas)“

1. Europos Sąjungos prekių ženklas–Apskundimo procedūra–Apeliacija apeliacinėse tarybose–Apeliacinių tarybų kompetencija–Naujas išsamus nagrinėjimas iš esmės (Tarybos reglamento Nr. 207/2009 59 straipsnio pirmas sakinys ir 64 straipsnio 1 dalis) (žr. 17–20 punktus)

2. Europos Sąjungos prekių ženklas–Europos Sąjungos prekių ženklo sąvoka ir įgijimas–Absoliutūs atmetimo pagrindai–Skiriamojo požymio neturintys prekių ženklai–Sąvoka–Vertinimo kriterijai (Tarybos reglamento Nr. 207/2009 7 straipsnio 1 dalies b punktas) (žr. 28–30 punktus)

3. Europos Sąjungos prekių ženklas–Europos Sąjungos prekių ženklo sąvoka ir įgijimas–Absoliutūs atmetimo pagrindai–Skiriamojo požymio neturintys prekių ženklai–Prekių ženklai, kuriuos sudaro reklaminiai šūkiai–Skiriamasis požymis–Specifinių vertinimo kriterijų taikymas–Neleistinumas (Tarybos reglamento Nr. 207/2009 7 straipsnio 1 dalies b punktas) (žr. 31, 32, 45 punktus)

4. Europos Sąjungos prekių ženklas–Europos Sąjungos prekių ženklo sąvoka ir įgijimas–Absoliutūs atmetimo pagrindai–Skiriamojo požymio neturintys prekių ženklai–Prekių ženklai, kuriuos sudaro reklaminiai šūkiai–Šūkis, kuriame yra vaizduotės elementas (Tarybos reglamento Nr. 207/2009 7 straipsnio 1 dalies b punktas) (žr. 33 punktą)

5. Europos Sąjungos prekių ženklas–Europos Sąjungos prekių ženklo sąvoka ir įgijimas–Absoliutūs atmetimo pagrindai–Skiriamojo požymio neturintys prekių ženklai–Prekių ženklai, kuriuos sudaro reklaminiai šūkiai–Pagiriamojo pobūdžio reklaminė frazė (Tarybos reglamento Nr. 207/2009 7 straipsnio 1 dalies b punktas) (žr. 34 punktą)

6. Europos Sąjungos prekių ženklas–Europos Sąjungos prekių ženklo sąvoka ir įgijimas–Absoliutūs atmetimo pagrindai–Skiriamojo požymio neturintys prekių ženklai–Iš kelių elementų sudarytas prekių ženklas–Kompetentingos institucijos galimybė išnagrinėti atskirai kiekvieną prekių ženklą sudarantį elementą–Būtinybė atsižvelgti, kaip derinį bendrai suvokia atitinkama visuomenė (Tarybos reglamento Nr. 207/2009 7 straipsnio 1 dalies b punktas) (žr. 38 punktą)

7. Europos Sąjungos prekių ženklas–Europos Sąjungos prekių ženklo sąvoka ir įgijimas–Absoliutūs atmetimo pagrindai–Skiriamojo požymio neturintys prekių ženklai–Žodinis prekių ženklas WE KNOW ABRASIVES (Tarybos reglamento Nr. 207/2009 7 straipsnio 1 dalies b punktas) (žr. 46, 54, 55, 60, 61 punktus)

Dalykas

Ieškinys dėl 2017 m. kovo 6 d. EUIPO ketvirtosios apeliacinės tarybos sprendimo (byla R 1595/2016‑4), susijusio su prašymu įregistruoti žodinį žymenį WE KNOW ABRASIVES kaip Europos Sąjungos prekių ženklą.

Rezoliucinė dalis

1. Panaikinti 2017 m. kovo 6 d. Europos Sąjungos intelektinės nuosavybės tarnybos (EUIPO) penktosios apeliacinės tarybos sprendimą (byla R 1595/2016‑4), kiek juo atsisakyta įregistruoti žodinį žymenį WE KNOW ABRASIVES 35 klasės paslaugoms, atitinkančioms šį aprašymą: „Reklamos paslaugos; komercinės veiklos valdymo paslaugos; raštinių paslaugos; didmeninės prekybos statybiniais metalo produktais paslaugos; verslo administravimo paslaugos“.

2. Atmesti likusius VSM.Vereinigte Schmirgel- und Maschinen-Fabriken AG reikalavimus.